У Вікіпедыі ёсць артыкулы пра іншых асоб з прозвішчам Гансалвіс.

**Жо́нас Брако́лі Ганса́лвіс Аліве́йра** (парт.: Jonas Brocolli Gonçalves Oliveira; нар. 1 красавіка 1984, Бебедору, штат Сан-Паўлу, Бразілія) — былы бразільскі футбаліст, нападнік. Ігрок нацыянальнай зборнай Бразіліі (2011—2016).

Кар’ера
-------

### Выступы ў Бразіліі

Жонас пачаў прафесійную кар’еру ва ўзросце 20 гадоў у клубе «Гуарані», чыім выхаванцам ён з’яўляўся, у 2005 годзе. На той момант ён з’яўляўся студэнтам і вучыўся на фармаколага.

2 студзеня 2006 года Жонас перайшоў у «Сантус» у якасці рэзервовага іграка на маючы адбыцца сезон. У пяці гульнях Лігі Паўлісты ён здолеў вызначыцца чатырма забітымі галамі і ў выніку стаў пераможцам чэмпіянату штата, аднак у канцы сезона Жонас атрымаў траўму, у выніку якой быў вымушаны прапусціць палову сезона.

12 верасня 2007 года Жонас падпісаў кантракт з «Грэміу». Ужо праз 4 дні ён дэбютаваў за «трохкаляровых» у Грэ-Нал, выйшаўшы на замену замеcт Лусіяну Фансекі. Да канца года Жонас стаў цвёрдым іграком асновы клуба. Чэмпіянат Бразіліі 2009 скончыўся для Жонаса амаль за 2 месяцы да яго афіцыйнага заканчэння, гэта значыць 10 кастрычніка ён падвярнуў ногу ў гульні супраць «Карынтыянса» і з моцным болем быў вымушаны пакінуць поле. Нягледзячы на гэта, Жонас з 24 галамі стаў лепшым бамбардзірам клуба ў сезоне (з улікам галоў ва ўсіх турнірах). Сезон 2010 стаў лепшым у кар’еры футбаліста. Ён, нарэшце, прывёў свой ​​клуб да перамогі ў Лізе Гаушу, стаўшы найлепшым бамбардзірам турніру.

### «Валенсія»

24 студзеня 2011 года перайшоў у «Валенсію» за 1,25 мільён еўра. У матчы супраць леверкузенскага «Баера» забіў гол на 10,5 секундзе першага тайма, тым самым заняўшы другое месца ў спісе самых хуткіх галеадораў Лігі чэмпіёнаў пасля Роя Макая.

### «Бенфіка»

У верасні 2014 года, пакінуўшы «Валенсію», падпісаў кантракт з «Бенфікай». У ліпені 2019 года абвясціў аб завяршэнні кар’еры.

Міжнародная кар’ера
-------------------

З 2001 года час ад часу Жонас атрымлівае запрашэнне ў склад зборнай Бразіліі.

Дасягненні
----------

**«Сантус»**:

* Пераможца Лігі Паўлісты: 2006, 2007

**«Грэміу»**:

* Пераможца Лігі Гаўшу: 2010

**«Бенфіка»**:

* Чэмпіён Партугаліі (4): 2015, 2016, 2017, 2019
* Уладальнік Кубка Партугаліі: 2017
* Уладальнік Кубка лігі (2): 2015, 2016
* Уладальнік Суперкубка Партугаліі (2): 2016, 2017

Зноскі
------

1. ↑  Jonas // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Jonás Gonçalves Oliveira // As — Madrid: Grupo PRISA, 1967.<a href='https://wikidata.org/wiki/Track:Q2807'></a><a href='https://wikidata.org/wiki/Track:Q1466106'></a><a href='https://wikidata.org/wiki/Track:Q719880'></a>
3. ↑  Напісанне ў адпаведнасці з партугальска-беларускай практычнай транскрыпцыяй
4. ↑  «Dirigente do Valencia: Jonas será um novo Nilmar». Click RBS.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Жонас Гансалвіс Алівейра
* Профіль на сайце *transfermarkt.com* (англ.)
* Статыстыка на сайце *National Football Teams* (англ.)
* Профіль на сайце *soccerway.com* (руск.)
* Профіль на сайце *BDFutbol.com* (англ.)
* Статыстыка на сайце *ForaDeJogo* (англ.)
* Статыстыка на сайце *UEFA.com* (руск.)

| ⛭Зборная Бразіліі — Кубак Амерыкі 2016 |
| --- |
| Сцяг Бразіліі | 
* 1 Алісан (б)
* 2 Дані Алвіс
* 3 Міранда
* 4 Жыл
* 5 Каземіру
* 6 Філіпі Луіс
* 7 Гансу
* 8 Эліяс
* 9 Жонас
* 10 Лукас Ліма
* 11 Барбоза
* 12 Дыегу Алвіс (б)
* 13 Маркіньяс
* 14 Радрыгу Каю
* 15 Фабінью
* 16 Доглас Сантус
* 17 Уолас
* 18 Рэнату Аўгусту
* 19 Віліян
* 20 Лукас
* 21 Халк
* 22 Каўтынью
* 23 Гроэ (б)
* трэнер: Дунга

 |